حسرات انشف حرورة الصيف 2013
من اذب حسرات انشف حرورة الصيف
نقطة ضعفي جانت كلشي وياك
شيجي ابالك يهزني وياي لتحير
صرت منخل كبالك والهوة وياك
واجذب لو طعنتك ضامهة ابير
انة الشجرة الكبل بأغصانهة احساس
وعلي هدن ربعيعك والمناشير
بعد بية مجال وبيك طعنات كدهة
وعل طعن مابيك تقصير
اورث ذكرياتك واشرب وداع
كل ما ادير وجهي او وجهك ادير
بل موادع بروحي يصير تابوت
وبل ملاكة هلاهل دمعتي اتصير
اكلت ملحك بجرحي وغزر وياي
واكلت سنين عمري ومامضن بيك
الله انطاك عمر وعشت وياي
شتضن وي غيري هم الله ينطيك
جنطة سفر دمعي وماخذة وياي
خلص بأول محطة كبال طاريك
عليك مخلي بالي واخاف فد يوم
تبرد بية حاس ابيش اغطيك
انة اموصي الجروح يلبسن ثياب
مو لاجل الستر بس خاف امر بيك
اكو حنضة ملاكة وحضنة وداع
ياهو اتريد منهم من الاكيك
خلص ماي وجهي شطلعت وياك
واكللهم جنت عطشان اوديك
ارسمك ملتفتلي وتطلع اوهام
ملامح وجهي مافهمت معانيك
بثكل جرحك كبل خطواتك وياي
شنو شو عل زعل خفيت رجليك
من اذب حسرات انشف حرورة الصيف
هيج وياي وصلت من اسميك
من اكشف اجروحي هيبة كبال الجروح
بكثر مامشن جنت بروحي امشيك
مطر غيم انتضارك يبس الروح
ونهر ملكة اشتهيت بروحي ابديك
جفيتك و ادري تاخذني ورة جفاك
حسرتي ولوعتك والهم ورةجفاك
بخيالي جروحك مبينة ورةجفاك
وخناجر كمت احس النفس بية
عـلي رشم
أختيـآري :(